b'\n_START_ARTICLE_\nZygophyllum coccineum\n_START_SECTION_\nOksat ja lehdet\n_START_PARAGRAPH_\nZ. coccineum kasvaa noin 75 senttimetri\xc3\xa4 korkeaksi ja metrin levyiseksi. Sill\xc3\xa4 on paljon haarautuvat alhaalta puutuneet kohenevat oksat joiden p\xc3\xa4\xc3\xa4ll\xc3\xa4 on aluksi ohutta harmaata karvaa, my\xc3\xb6hemmin ne muuttuvat paljaiksi. Lehdet ovat mehevi\xc3\xa4, sylinterim\xc3\xa4isi\xc3\xa4 ja vastakkaisia.\n_START_SECTION_\nKukat ja hedelm\xc3\xa4\n_START_PARAGRAPH_\nZ. coccineum kukkii helmikuusta huhtikuuhun. Kukat ovat yksikotisia. Sill\xc3\xa4 on viisi vihre\xc3\xa4nkellert\xc3\xa4v\xc3\xa4\xc3\xa4, tylpp\xc3\xa4\xc3\xa4 py\xc3\xb6re\xc3\xa4k\xc3\xa4rkist\xc3\xa4 verholehte\xc3\xa4 joiden pituus on noin 4\xe2\x80\x936 millimetri\xc3\xa4 ja leveys 2\xe2\x80\x933 millimetri\xc3\xa4. Ter\xc3\xa4lehdet ovat vaaleankellert\xc3\xa4v\xc3\xa4t, hennon karvaiset jotka ovat pituudeltaan noin 5\xe2\x80\x937 millimetri\xc3\xa4 ja 2\xe2\x80\x932,5 millimetri\xc3\xa4 leveit\xc3\xa4. Heteit\xc3\xa4 on 10. Emilehti\xc3\xa4 on viisi ja emiss\xc3\xa4 on viisi lokeroa._NEWLINE_Hedelm\xc3\xa4 on lohkohedelm\xc3\xa4. Sen palko on lieri\xc3\xb6m\xc3\xa4inen ja siemenet soikeita.\n_START_SECTION_\nKasvupaikat ja levinneisyys\n_START_PARAGRAPH_\nZ. coccineum kasvaa Pohjois-Afrikassa, Siinain niemimaalla, Arabian niemimaalla, Etel\xc3\xa4-Palestiinassa, Etel\xc3\xa4-Jordaniassa ja Etel\xc3\xa4-Irakssa kuivilla aavikkoalueilla.'